section_heading: Glazbena karijera
paragraph_text: Hamill uzima svoje umjetničko ime, koje je anagram njegovog prezimena, kada se javio na oglas u glazbenim novinama, kada je sastav Kajagoogoo tražio front osobu. Sastav se vrlo brzo zajedno s Hamillom popeo na prvo mjesto britanske ljestvice i peto mjesto na Billboard Hot 100 ljestvici 1983. Hamill je ipak otpušten iz sastava jer nije mogao s drugim članovima naći zajednički jezik o budućnosti sastava. Poslije toga Hamill započinje solo karijeru pod imenom Limahl. Nekoliko puta je bio na vrhu top ljestvica s pjesmom "Only For Love" i pjesmom iz filma "The NeverEnding Story", no poslije toga njegova glazbena karijera je bila gotova. Slika Limahla koji izlazi iz britanskog ureda za zapošljavanje, koja se pojavila u tabloidima, postala je simbol za kratkoročni uspjeh nekad poznatih zvijezda.